 I. Marius Ghenea I. Analiza şi ierarhizarea rolurilor (în ordinea descrescătoare a importanţei lor): 1. Antreprenor propriu-zis: Director şi fondator a numeroase companii de servicii IT (Flamingo Computers, Flanco International etc.); Fost masterand al Universității Politehnice din București, secția Inginerie Electronică Industrială, Marius Ghenea își începe cariera ca antreprenor în anul 1993, la un an după absolvire, punând bazele unor companii precum Flamingo, FIT, VinkingProfil, atât în România cât și în alte țări europene (Bulgaria, Ungaria, Serbia, Macedonia etc). S-a dovedit un om de afaceri talentat, succesul său propulsându-l în clasamente precum Capital Top 300 sau Forbes Top 500. Mai mult, Ziarul Financiar l-a inclus în anul 2004 în Top 10 afaceriști, Target Magazine i-a oferit în 2008 premiul pentru cel mai bun antreprenor, iar anul 2010 i-a adus un premiu marca Biz Magazine pentru viziune antreprenorială. 2. Business mentor: Cartea sa, „Antreprenoriat”, unicată pe piaţa de afaceri din România (bestseller în anul 2011) oferă sfaturi utile antreprenorilor la început de drum sau care doresc să-şi dezvolte o afacere; întăreşte acest rol prin participarea sa în calitate de conferenţiar la evenimentul anual Bizdays. Mai mult, ca director al afacerii Venture Connect, susține organizațiile de tineri cum ar fi AIESEC, JCI, Leaders, susținând conferințe la numeroase evenimente de antreprenoriat, de IT, de online. O altă funcție importantă a sa este cea de co-fondator al Schoolforstartups România, prima școala antreprenorială independentă din România, ce are drept scop susținerea tinerilor afaceriști la început de drum. Prin toate aceste acțiuni ale sale, Marius Ghenea este un adevărat business mentor, care a adus multe îmbunătățiri domeniului afacerilor. 3. Jurat-investitor la emisiunea „Arena Leilor” (difuzată pe TVR 2 în perioada 2007-2012). Emisiunea presupunea o serie de concurenți care treceau prin anumite etape pentru a convinge jurații, printre care și Marius Ghenea să investească în ideile lor de afaceri. Aceștia din urmă deveneau acționari ai noii afaceri, asumându-și riscuri alături de antreprenor. Această emisiune nu a fost numai o oportunitate pentru tinerii la început de drum în carieră care participau, ci și pentru cei interesați de domeniul afacerilor care urmăreau de acasă emisiunea, jurații oferind multe informații utile din domeniu. 4. Profesor de economie şi afaceri la Maastricht School of Management în cadrul programului de masterat EMBA în România. Acesta este un program de 20 de luni ce oferă învățământ postuniversitar în administrarea afacerilor profesioniștilor la început de carieră, având drept scop avansarea cunoștințelor și a practicii de management, precum și antrenarea lor în a conduce într-o dinamică globală a mediului de afaceri. Profesorii acestui program provin din țări diferite, fiind printre cei mai buni antreprenori din domeniu. b. CV și biografie Short Bio: – Born 1968, master in electronics engineering at the Bucharest University 1992 – Started as entrepreneur 1993 developing companies such as Flamingo, FIT, VikingProfil, in Romania and in other CEE countries (Bulgaria, Serbia, Macedonia, Croatia, Hungary, Moldova, etc.) – Serial entrepreneur and business-angel with successful exits, ranks in fortune Romanian surveys Capital Top 300 and Forbes Top 500 – Included in Top 10 businesspeople 2004 by Ziarul Financiar, the VIP Magazine award for the Romanian business superlatives 2006, award for best Romanian serial entrepreneur 2008 by Target Magazine, award for Entrepreneurial Vision 2010 by Biz Magazine etc. – Board Director for Venture Connect (Romanian forum for start-up investments); supports youth organizations e.g. AIESEC, JCI, Leaders; lecturer at various conferences on entrepreneurship, IT, online; honorary member, JCI; – President of the Romanian Association for the Online Stores (ARMO) – Entrepreneurship Professor, CEU Business School EMBA program and Innovation and New Business Ventures Professor, Maastricht School of Management EMBA program – Co-organizer, Schoolforstartups Romania, the 1st Romanian independent entrepreneurship school – Author of “Entrepreneurship”, the first Romanian book of its kind – One of the “dragons” in the Arena Leilor TV series, the Romanian format of the Sony Pictures “Dragons’ Den” business-show Profil Marius Ghenea Companii: Flamingo, Flanco, FIT, accessNET, Idilis, PCfun.ro, PCGarage.ro, Electrofun.ro, VikingProfil, ShopIT.ro, Casia, Orbital, Testa Rossa Romania, Online Fashion Group, GasOil Service Educatie: A absolvit Colegiul Carol I (fost liceul de matematica-fizica Nicolae Balcescu) Craiova, 1986 A absolvit Facultatea de Electronica si Telecomunicatii, a Universitatii Politehnice Bucuresti, sectia inginerie electronica industriala, promotia 1992 Activitate profesionala si de business: Ghid turistic, 1990-1991 (part-time job de subzistenta, in perioada facultatii) Profesor de limba engleza, Liceul Economic Craiova, 1992 Inginer AMC, RENEL Bucuresti, 1993 In 1994, fondeaza firma Flamingo Computers impreuna cu alti doi fosti colegi de la facultatea de electronica; este Director General si actionar al acestei companii timp de 8 ani, pana la sfarsitul anului 2001; compania pleaca de la zero si devine in doar 4 ani liderul pietei de calculatoare din Romania incepand cu 1999 dezvolta impreuna cu Flamingo afaceri si in afara Romaniei, prin inaugurarea in perioada 1999 – 2001 a 7 subsidiare in tari din Estul Europei si in Olanda, deschizand astfel drumul si pentru alte investitii romanesti in regiunea Balcanilor In 2001, compania ajunge la o cifra de afaceri totala de ca. 50 miloane dolari, fiind in acel moment cea mai importanta companie de pe piata de calculatoare din tarile Balcanice La sfarsitul anului 2001, vinde participatia de la Flamingo Computers si incepe alte proiecte de business private Cu o investitie initiala de ca. 1 milion dolari, infiinteaza in prima parte a anului 2002 compania FIT Distribution, o companie de distributie IT Alte investitii personale merg in aceeasi perioada catre Bursa de Valori Bucuresti dar si catre ale proiecte de afaceri Incepand cu luna mai 2002, devine CEO la Flanco International, una dintre principalele retele de retail cu produse electronice si electrocasnice din Romania, companie detinuta in mare parte de fonduri de investitii straine Flanco International realizeaza in urmatorii 2 ani o crestere a cifrei de afaceri de la 20 milioane pana la 120 milioane euro; compania realizeaza in plus in acesti ani profituri semnificative La finalul anului 2005, Flanco International este vanduta integral catre Flamingo International, intr-o tranzactie tip cash plus shares (actiuni pe Bursa de Valori Bucuresti), tranzactie la care participa ca detinator de actiuni rezultate din contractul de management Tot in ultima parte a lui 2005, el incheie contractul cu Flanco, continuand in anul 2006 o serie de proiecte de business personale, unele incepute deja in 2002, cum este cazul FIT Distribution La FIT Distribution, cifra de afaceri creste in mod constant, ajungand la ca. 28 milioane euro in 2010, cu o estimare de continuare a cresterii cu ca. 15% in 2011; Pe platforma logistica a FIT Distribution, lanseaza in iunie 2006 PCfun.ro, un site de vanzari online (una dintre primele initiative de e-commerce din Romania), al carui fondator/actionar si Presedinte este; In perioada 2006-2008, este manager pentru Europa de Est al Clearwire Corporation, o companie americana din domeniul tehnologiilor WiMAX, conducand in aceasta calitate companiile AccessNET International SA si Idilis SA din Romania, ca si subsidiara Clearwire din Polonia; in doar noua luni de la integrarea operationala a companiilor Internet achizitionate, acestea revin la profitabilitate si genereaza un cash-flow solid pozitiv, astfel realizandu-se un turnaround rapid si eficient al afacerii A realizat investitii de tip business-angel si in ultimii ani, (2007-2010) in companii din diverse domenii: PCGarage.ro (vanzari online de produse IT&C), Casia Communications in indoor-media (exit in 2010), Orbital Solution in distributie produse confort termic si instalatii, VikingProfil producator roman de tigla-metalica (exit 2008), Online Fashion Group (mall-ul online de fashion FashionUp.ro), etc. Activitate sociala si realizari: A sprijinit si sustine in continuare proiecte de formare si leadership pentru tineri studenti sau antreprenori realizate de AIESEC, JCI, Leaders Romania sau alte organizatii ale tinerilor din Romania A indeplinit functia de Vicepresedinte al Asociatiei Marilor Retele Comerciale din Romania, AMRCR, in perioada 2003 – 2005; Membru in Consiliul Director al Asociatiei Operatorilor Telecom din Romania, AOTR, 2006 – 2008 Presedinte al Asociatiei Romane a Magazinelor Online ARMO; Board Advisor pentru Venture Connect Forum; Board Member in Programul pentru Fundatii Comunitare; Expert Reviewer pentr European Venture Contest; Board Advisor pentru programul EMBA al Maastricht School of Management in Romania A conferentiat in perioada 1996 – 2010 la numeroase evenimente, seminarii, congrese, in Romania si in strainatate, in special pe teme legate de antreprenoriat, piata IT sau piata de retail Profesor de Antreprenoriat pentru programul executive MBA de la Maastricht School of Management A fost nominalizat in topul celor mai buni 10 manageri ai anului 2003 in Romania de catre Ziarul Financiar Este de asemenea inclus incepand cu anul 2003 in topurile anuale ale averilor din Romania realizate de Forbes si Capital Premiul “Cel mai vizionar manager din retail” acordat de Ziarul Financiar in 2004 Premiul “Superlativele VIP” pentru categoria “afaceri” in anul 2004 Participa incepand cu anul 2007, ca invitat-investitor la emisiunea “Arena Leilor”, organizata de TVR2, o emisiune dedicata investitiilor tip business- angel si educatiei publicului din Romania cu privire la spirit antreprenorial si proiecte de afaceri Premiul “Cel mai bun antreprenor in serie” decernat in 2008 de revista Target Premiul pentru “Viziune antreprenoriala” al Revistei Biz, 2010 Co-organizator al Schoolforstartups Romania, cea mai importanta scoala antreprenoriala din regiune, alaturi de Doug Richard si echipa britanica a programului Schoolforstartups Autor al cartii “Antreprenoriat, Drumul de la idei catre oportunitati si succes in afaceri”, lansata in luna martie 2011 si care a ajuns rapid una dintre cartile de afaceri best-seller din Romania Hobby-uri, alte informatii: Calatoriile: nu a ajuns niciodata in Occident inainte de 1989, dar a calatorit incepand cu 1994 pe toate continentele, in peste 80 tari ale lumii, combinand calatoriile de afaceri cu cele de placere Limbile straine: vorbeste fluent engleza si franceza, in plus la nivel mediu italiana, germana, sarba, croata Diving: este certificat PADI pentru open-water diving din anul 2001, a facut scufundari in multe zone marine si oceanice din lume (Pacific, Atlantic, Indian, Marea Mediterana, Marea Rosie, Marea Caraibilor, etc.) Pasionat de: istorie, geografie, arheologie Colectii: harti din toate colturile lumii Destinatiile de vacanta preferate: Monte-Carlo, Hawaii, Bora-Bora, Seychelles, Aruba, Maldives Destinatia preferata in Romania: Delta Dunarii Orasele cele mai indragite: Barcelona, Singapore, San Francisco, Hong- Kong, Rio de Janeiro Oameni celebri pe care ii admira: Michael Dell (Dell), Bill Gates (Microsoft), Richard Branson (Virgin) Bauturi preferate: cocktail – Mai-tai, whisky – Royal Salute c. Blog: http://www.ghenea.ro/ Cuvânt-înainte: Salut, Iti multumesc pentru vizita. Am realizat acest site pentru oricine are curiozitatea sa afle ceva mai mult despre mine. Sunt Marius Ghenea, tata, sot, prieten si, in cele din urma, om de afaceri (mai mult poti afla in profil). De ce un site Marius Ghenea? In ultimii zece-doisprezece ani, fie ca se vorbea despre evolutia spectaculoasa a afacerilor din industria IT, a freneziei vanzarilor in rate din magazine, despre exit-uri sau preluari de companii, am vorbit prin libera interpretare sau beneficiind de “condeiul” celor care au preluat informatii de la si despre mine, in articolele lor. Oameni carora doresc sa le multumesc si care sper ca vor apela si in continuare cu incredere la mine, cand au nevoie de o informatie pentru un material de presa. Consider insa ca a venit vremea sa vorbesc eu despre mine, sa ma prezint asa cum sunt, sa vorbesc despre lucruri care imi plac sau nu, despre oameni si locuri, carti si pasiuni, despre afacerile mele, despre arena leilor si in general despre arena de business in care luptam continuu, uneori “lei”, uneori “gladiatori”. Sau pur si simplu ca sa impartasesc opinii personale despre diferite industrii. Opinii care sper sa aiba valoare pentru antreprenori, manageri sau orice alti vizitatori ai acestui site. Doresc sa impartasesc din experienta mea pentru ca imi place sa construiesc si sa ii ajut si pe altii sa construiasca, in schimb urasc sa daram si urasc sa vad cum uneori, initiative remarcabile sunt daramate de nepricepere, neincredere sau invidie. In speranta ca prezentarea mea iti va fi utila, Ganduri Bune, Marius Ghenea d. Recenzii carte despre antreprenoriat: http://cristianchinabirta.ro/2012/12/28/parerea-despre-cartea-marius-ghenea- antreprenoriat/ De obicei, când mai îmi dau cu părerea despre o carte, o fac în Republica Culturală Chineză. Numai că uneori se potriveşte mai bine să scriu câteva rânduri aici pe chinezu.eu. Unul din aceste „uneori” este şi ce am de spus despre cartea lui Marius Ghenea – „Antreprenoriatul – Drumul de la idei către oportunităţi şi succes în afaceri„. Am spus mereu că mă lasă aproape rece teoreticienii care îţi spun cum să faci lucruri pe care ei nu le-au făcut niciodată. Pentru că nu au ştiut cum sau pentru că nu îi ţine grisina (atenţie, aceasta este o nouă expresie marca chinezu, pe care o să o folosesc de acum înainte) să le facă. De partea cealaltă, mă încălzesc acei practicieni care îţi spun mai puţin cum să faci, cât cum au făcut ei, iar tu înţeleg cât poţi şi cât vrei din ce îţi spun ei. Din această ultimă categorie face parte şi Marius Ghenea. Este de prisos să vă spun câte ceva despre calitatea literară a rândurilor scrise de Marius în „Antreprenoriat„. Căci aceasta nu este o creaţie literară, nici pe departe. Altceva este important la ce scrie el acolo, nu metafore şi stilul elegant şi alte de alea. Sigur că putem găsi tot felul de valenţe stilistice şi în expresia „1 milion de euro”, dar bine am face să ne focusăm pe exact ce ne transmite această expresie, adică fix 1 milion de euro. Şi aşa să citim această carte, nu cu dicţionarul de metope şi sinecdoce lângă noi. Marius ne povesteşte, practic, prin ce a trecut el, paşii pe care i-a făcut să ajungă la nivelul la care este. Sigur că îmbracă totul într-o poleială (nu în sensul rău) didactică, pentru că este folosită de domnul profesor, de această dată, Ghenea pentru studenţii cărora le predă ce ştie el la MBA. E buna abordarea asta, pentru că are un sistem simplu de înţeles şi o structură prin care poţi să te plimbi lejer, dacă alegi, spre exemplu, să nu citeşti despre istoria antreprenoriatului şi să treci direct la surse de finanţare. Din această perspectivă, cartea este un manual de antreprenoriat aplicat, nu de ăla teoretic gen „să faci cum îţi spun eu, nu cum nu am făcut eu”. Nu trebuie să sărim nici în barca celor care consideră „Antreprenoriat” ca pe o carte autobiografică sau ceva de genul. Căci nu este. Nici pe departe. Sigur că tot ce zice Marius acolo reprezintă crâmpeie (scuzaţi termenul, aşa mi-a venit) din experienţa sa. Dar doar cea de business. Există şi anumite tuşe umane, ca să le zic aşa, dar doar pentru a potenţa informaţia de pe zona antreprenorială, căci, desigur, în ciuda zvonurilor, şi antreprenorii sunt oamenii. Unii chiar foarte oameni :) Cel mai probabil că 9 din 10 oameni care citesc această carte nu o să se apropie de performanţa antreprenorială a lui Marius Ghenea. Dar va fi acea o persoană care va reuşi. Căci, dacă îmi permiteţi, „Antreprenoriat” este scrisă pentru acea persoană. Sau nu, rectific, este citită cu adevărat de acea persoană care va reuşi. Şi înţeleasă. http://1cartepesaptamana.ro/antreprenoriat-marius-ghenea/ Aceasta este prima carte despre antreprenoriat scrisa de un antreprenor roman. Un ghid practic sau un manual pentru cei care sunt deja antreprenori sau pentru oricine doreste sa urmeze calea antreprenoriatului, chiar si pentru intrapreneurs (o persoana cu un grad mare de raspundere din cadrul unei organizatii).. Lector de antreprenoriat la programul de Executive MBA de la CEU Business School si cursul de Innovation and New Business Ventures de la Maastricht School of Management, coorganizator alaturi de Doug Richard (unul dintre dragonii britanici, varianta engleza a Arenei Leilor este “Dragons’ Den” care are 10 sezoane in spate) al programului Schoolforstartups Romania. Probabil te intrebi de ce am vorbit atat despre autor. Imi place sa ma documentez inainte de a investi timp si energie intr-o carte. Mi se pare ca o carte scrisa de cineva care are 20 de ani de experienta in antreprenoriat poate oferi mai multa valoare decat lucrarea unui doctor in economie care nu a pus niciodata in aplicare un business plan. Iata deci inca un motiv foarte important pentru care o astfel de carte despre antreprenoriat este absolut necesara in Romania. Este o ocazie de a incuraja reluarea unei traditii antreprenoriale rupte de cei 50 de ani de comunism si dictatura, si apoi renascute in ultimii 20 de ani in mod aproape miraculos, dar si cu unele malformatii, cauzate nu doar de problemele unei piete emergente sau ale coruptiei din sistemul de stat, dar si de aceste perceptii gresite asupra a ce inseamna, cu adevarat, sa fii antreprenor. Asadar, ca orice ghid, pe parcursul cartii se urmareste familiarizarea cititorului cu conceptele din lumea antreprenoriala intr-o ordine cronologica, pe care o afacere ar trebui sa o urmeze: inceperea unei afaceri, surse de finantare, cresterea si problemele unei afaceri, strategia de exit sau falimentul. In primul capitol se face o descriere amanuntita a fenomenului de antreprenoriat: o scurta istorie a antreprenoriatului, definitii ale antreprenoriatului, tipuri de antreprenori, calitati ale antreprenorilor de succces, etc. In al doilea capitol se pune mare accent pe valoarea discutabila a ideilor in afaceri si pe creearea planului de afaceri. In urmatoarele capitole se discuta concepte mai avansate precum sursele de finantare sau managementul dezvoltarii afacerii, lucruri care de multe ori sunt trecute cu vederea de cei care aspira sa devina antreprenori dar care vizeaza de fapt procesul prin care orice afacere trebuie sa treaca. In incheiere, Marius Ghenea vorbeste despre mituri si stereotipuri despre antreprenori, dar si despre greselile sale ca antreprenor. Un subcapitol foarte interesant este “Puncte tari si puncte slabe ale antreprenorilor romani”. Eu am asteptat cartea de cand a fost anuntata si pot sa spun ca m-a luminat in special in privinta procesului de crestere al unei afaceri. A devenit abecedarul meu alaturi de biblia “The Millonaire Fastlane“. :) Pe scurt, “Antreprenoriat” de Marius Ghenea este un ghid practic necesar multor antreprenori care nu stiu de unde sa inceapa sau cum sa-si dezvolte afacerea mai departe. e. Porecle din mass media: - Cancan: Marius Ghenea, un faimos creator de branduri de la noi, supranumit și “părintele Flanco”/ “taticul” unor branduri ca Flanco si Flamingo; - Șansa news: “milionarul Flanco”; - Acasa.ro – “regele electrocasnicelor “, “tătucul Flanco”. II. Statut social 1. Antreprenoriat Marius Ghenea este antreprenorul mereu dinamic ce construieşte branduri rapid, investeşte în afaceri profitabile pe care le vinde apoi cu milioane de euro: Flamingo, Flanco, FIT, accessNET, Idilis, PCfun.ro, PCGarage.ro, Electrofun.ro, VikingProfil, ShopIT.ro, Casia, Orbital, Testa Rossa România, Online Fashion Group, GasOil Service, predă cursuri de business, este unul dintre puţinii business-angels din România, şi a lansat recent prima sa carte intitulată “Antreprenoriat”. Lector de antreprenoriat la programul de Executive MBA de la CEU Business School si cursul de Innovation and New Business Ventures de la Maastricht School of Management, coorganizator alaturi de Doug Richard (unul dintre dragonii britanici, varianta engleza a Arenei Leilor este “Dragons’ Den” care are 10 sezoane in spate) al programului Schoolforstartups Romania. A început să dezvolte o afacere antreprenorială imediat după terminarea facultăţii, acum douăzeci de ani, alături de doi foşti colegi de facultate şi a fost una de mare success; afacerea a devenit în timp lider nu numai naţional, dar şi regional, de distribuţie şi de IT. A fost vorba despre o afacere de asamblare de calculatoare în anii `90, ulterior dezvoltându-se în opt ţări din regiune. După ce a vândut afacerea, a dezvoltat alte businessuri în zona de retail, zona on-line, magazine e-commerce, dar şi afaceri mai tradiţionale în industrie şi distribuţie. Despre cartea Antreprenoriat: Drumul de la idei către oportunități și succes în afaceri “Nu este adresată antreprenorilor care au deja o afacere sau celor care vor sa pornească mâine o afacere. E adresată unui grup mult mai larg de oameni care sunt pur şi simplu interesaţi de antreprenoriat. Dacă te gândeşti să-ţi dezvolţi propria afacere, această carte te ajută să înţelegi ce să faci şi ce să nu faci, astfel încât să minimalizezi greşelile pe care le-ai putea face şi să maximizezi succesele pe care le-ai putea avea. Cartea este un manual al antreprenoriatului, nu este povestea mea romanţată.” – Marius Ghenea Eșecul cafenelelor Testa Rossa La începutul anului 2013, a închis pentru a doua oară Testa Rossa (franciza de cafenele a unei companii austriece), după o primă tentativă din 2008- 2009, eşuată. Este primul exemplu care îi vine în minte când i se pune clasica întrebare despre cea mai mare eroare pe care a făcut-o în cei 20 de ani care au trecut de când a pus bazele Flamingo. Prima dată, în 2008, când a decis să deschidă două cafenele în mall-urile Băneasa Shopping City şi Liberty Center, într-un an de prăbuşire a consumului: calculul său era că, în ciuda recesiunii, cheltuilile mici, precum nota de plată dintr-o cafenea, nu vor fi afectate. Nu a fost aşa. La a doua încercare, când a investit jumătate de milion de euro, alături de un asociat, costurile fixe mari (în special cu chiria) au fost cauza eşecului. 2.Viața personală – un dezavantaj? În 2013, milionarul Ghenea și-a lăsat nevasta după 16 ani de căsnicie. Ghenea avea la acea dată un băiat în vârstă de 10 ani, Mario. Catinca Mirela este tânara care reprezintă motivul despărțirii și este nelipsită din viața milionarului. Fără să-i pună să părăsească vila, Marius Ghenea – care avea pe numele lui contractul de furnizare a curentului electric pentru casă – se adresează societății aferente și cere oprirea acestuia. Își lasă soția în vila lor, dar face în așa fel încat o determină pe Gabriela să părăsească căminul conjugal. Femeia s-a adresat societății de furnizare a curentului și asa a aflat că fostul ei soț a cerut încetarea contractului. În urma divorțului, Gabriela Onete a reușit să câștige custodia copilului lor, Mario. În 2014, Mirela Catinca s-a căsătorit cu milionarul „Flanco”. Mirela Catinca s- a lansat în peisajul monden după ce a apărut la braţ cu deputatul Adrian Mocanu. Concluzii - Divorţul de anul trecut şi al doilea eşec cu cafenelele Testa Rossa au proiectat contururi noi pe imaginea unuia dintre cei mai populari oameni de afaceri români. El și-a umilit fosta nevastă, dar și pe baiețelul lor. În momentul în care a hotărât ca fosta soție să plece din vila lui, Marius s-a enervat ca sotia nu dorea să părăseasca locuinţa şi i-a aruncat o parte din lucruri în stradă, odată cu jucăriile băieţelului. Dupa divorţ, nu a cerut program de vizită pentru copil. Pe langa asta, le-a interzis parintilor lui sa mai ia legatura prin telefon cu cel mic. Prin urmare, conflictele din familie i-au afectat negativ imaginea personală, iar modul în care a gestionat schimbările din viața personală a avut repercusiuni și asupra omului de afaceri Marius Ghenea, întrucât scandalurile care au urmat i-au periclitat credibilitatea. 3. Actor sincer/cinic? În analizarea imaginii lui Marius Ghenea, avem în vedere două planuri: pe de- o parte, planul vieții publice, adică antreprenorul de success, iar pe de altă parte, planul vieții personale, care a ajuns să îl afecteze negativ pe cel dintâi. Pornind de la interviurile și articolele scrise de sau despre Marius Ghenea, apare imaginea unui om bine informat, inteligent, cunoscător al pieței și al contextului economic și social, implicat, ce tratează cu seriozitate proiectele pe care le conduce. El însuși recunoaște chiar și greșelile făcute, astfel încât alții să poată învăța din ele: "Am facut foarte multe greseli, mi-e greu sa pun una pe primul loc. (...) Probabil, o anumita tentatie de a copia. In piata, exista tendinta de a te uita la ce fac competitorii si de a copia . De multe ori, este un experiment mai putin gresit al competitorilor si nu facem decat sa-l copiem si sa adancim greseala in piata", a spus Ghenea. Astfel, există o coerență clară între scenografiile în care este plasat și fațada personală – prin înfățișare și atitudine, Marius Ghenea rămâne un actor sincer, prin menținerea controlului expresiv, prin adecvarea necesară. Ca actor sincer, el proiectează prin coerență și continuitate imaginea pe care atât el, cât și publicul o așteaptă de la propria persoană, și anume: un om de afaceri de success. Eu spun că modelul pe care îl propun este un model real. Pe de altă parte, aceasta este percepţia mea. În măsura în care ceilalţi oameni reacţionează pozitiv la un asemenea mesaj şi spun da, ne place, ni se pare un model corect, etic, pe care vrem să-l urmăm, este excelent. În măsura în care acest lucru nu se întâmplă, trebuie să mă întreb în primul rând ce greşesc eu şi în al doilea rând de ce anume sunt mai dorite alte modele pe care eu le-aş putea considera modele false. În ceea ce privește viața personală, în momentul divorțului, Marius Ghenea se afla cu zâmbetul pe buze. Prea putin preocupat de interacțiune, regia teatrală ajunge să fie nepotrivită, susținând metafora conform căreia o singură notă din afara gamei poate distruge întreaga melodie. Acest fapt denotă o contradicție la nivelul fațadei, între scenografie și fațada personală, prin atitudinea adoptată. Această contradicție îi afectează imaginea la nivelul vieții publice, întrucât afișa imaginea unui om serios și implicat, în timp ce într-o chestiune personală și destul de serioasă precum divorțul, atitudinea lui oarecum batjocoritoare dă de gândit. În urma procesului, s-a întâlnit la scurt timp cu femeia pentru care și-a lăsat familia. Abia apoi a incercat sa-i aline suferința copilului. Astfel, prin infidelitate și prin gestionarea defectuoasă a problemelor familiale, Marius Ghenea devine un actor cinic, prin discrepanțele vizibile în performarea sa. Chiar el recunoaște influența nefastă a presei mondene asupra imaginii oamenilor de afaceri: Cred că modele false în ansamblu sunt toate acele modele în care partea tabloidă, de monden, de cancan, este prevalentă în construcţia imaginii unui om de afaceri. Sunt oameni de afaceri care nu sunt deloc prezenţi în zona mondenă, sunt oameni de afaceri care sunt relativ prezenţi în zona mondenă, dar în măsura în care există o prevalenţă clară a zonei tabloide, a zonei de scandal, a zonei mondene, atunci e greu să vorbim despre un model real, şi atunci cred că suntem în zona aceea a falselor modele. 4. Hobby-uri și pasiuni – sunt asociate industriei în care activează? Printre hobby-uri se numără: călătoriile (a fost ghid touristic în tinerețe; a călătorit în peste 80 de țări ale lumii, combinând călătoriile de afaceri cu cele de plăcere), limbile străine: vorbește fluent engleza si franceza, in plus la nivel mediu italiana, germana, sarba, croata; diving: a facut scufundari in multe zone marine si oceanice din lume. Pasionat de: istorie, geografie, arheologie. Are colectii cu harti din toate colturile lumii. Prin urmare, hobby-urile nu sunt asociate industriei sau poate doar în mica măsură, prin cunoașterea limbilor străine, utile în afacerile sale. 5. Brandul Marius Ghenea În anul 2010, Marius Ghenea, 42 ani, a fost desemnat pe locul al şaselea în topul celor mai puternice branduri personale în afaceri, realizat de Unlock Market Research. Numele său se leagă de construirea unor afaceri pe care le-a vândut pe bani buni, cum ar fi Flanco şi Flamingo. După spusele lui, Marius nu a lucrat niciodată în mod structurat la dezvoltarea unui brand personal, n-a apelat la servicii de consultanţă profesională în acest domeniu, deşi din ce în ce mai mulţi oameni de afaceri o fac. Cred că la mine a fost mai curând o consecinţă a diverselor acţiuni pe care le-am făcut în ultimii ani atât în ceea ce priveşte anumite rezultate de business care au fost considerate de suces de mediul de afaceri din România, cât şi în ceea ce priveşte faptul că am încercat şi să intru în contact cu mulţi membri ai comunităţii de afaceri, mai ales cu generaţia tânără. Brandul Marius Ghenea e un brand care îşi păstrează, nota de tinereţe. În acelaşi timp, este un brand care e asociat cu noţiunea de antreprenoriat, de start-up, de afaceri care au nevoie de un anumit tip de strategie, de consultanţă, de finanţare, mai ales în perioada lor de start-up. Este ceea ce făcuse cu precădere în ultimii ani: investiţii de tip business-angel, adică exact aceste investiţii la start-up-ul sau aproape de start-up-ul unor companii. Brandul este legat probabil într-o măsură semnificativă de zona de IT şi online, deşi de mai mulţi ani investise într-un portofoliu mai diversificat de companii, inclusiv în business-uri tradiţionale. Dacă ar fi să analizez percepţia lor în momentul de faţă, nu mă identific pe deplin şi aş vrea să le îmbunătăţesc. Unul dintre ele este legat de apariţia publică, mai ales cea televizată, care dă impresia unui om de afaceri dur şi exigent, ceea ce nu cred că mă caracterizează în mod deosebit. Având în vedere că în ultimii patru-cinci ani nu prea a mai avut apariții în mass-media, Marius Ghenea se confruntă cu diminuarea brandului personal, pierzând teren în fața competitorilor. 6. Relația: teoria rolurilor După cum am observat într-unul dintre punctele anterioare, în ipostazele cotidianului, Marius Ghenea ni se înfăţişează ca un actor sincer. Cu alte cuvinte, fie că vorbim de rolul de antreprenor, de business mentor sau de profesor de afaceri, el se identifică cu oricare dintre acestea, fiind parte a identităţii sale personale. Există, totuşi, un rol － cel de jurat-investitor la emisiunea „Arena Leilor” － care iese din sfera actoriei propriu-zise, ceea ce ne face să apelăm la clasificarea propusă de Goffman şi anume cele nouă roluri contradictorii: delatorul, figurantul, controlorul, mijlocitorul, non- persona, specialistul, educatorul, confidentul şi colegul. În calitate de jurat-investitor al emisiunii respective, Marius Ghenea întruneşte toate caracteristicile specialistului. Fără a lua parte la spectacol, el îl poate influenţa datorită bagajului de cunoştinte pe care îl posedă (din domeniul antreprenoriatului, bineînţeles) şi a influenţei exercitate asupra protagoniştilor (persoanele care intră in „arenă” cu scopul de a persuada juraţii să investească în proiectele lor de afaceri). De asemenea, specialistul se aseamănă oarecum cu actorul, în măsura în care cunoaşte secretele reprezentaţiei, dar principala deosebire dintre cei doi este faptul că primul nu împărtăşeşte nici riscurile, nici satisfacţiile prezentării în faţa publicului. Aşadar, în acest rol, Marius Ghenea nu poate experimenta, la nivel cognitiv şi emoţional, impicaţiile succesului sau eşecului protagonistului în prezentarea proiectului său de afaceri. 7. Cadre mediatice În performări avem în vedere fațada, alcătuită din scenografia – aceasta apare în funcție de cadrul mediatic specific – și fațada personală, alcătuită din elemente fixe și mobile, înfățișare și atitudine. Important este pentru performare să existe o coerență între ele. La nivelul imaginii, în urma analizării pozelor din mass-media și a aparițiilor la TV, Marius Ghenea păstrează imaginea unui om de afaceri: costumul negru și cu cămașa albă sunt elemente care nu lipsesc în înfățișarea sa. La nivelul mimico-gestual, are obiceiul de a schița zâmbete, fără a le duce până la capăt. Stilul lui este unul elegant, office, este îmbrăcat numai la costum. Întotdeauna îl însoțește o urmă de mister, iar ca accesorii - poartă mereu ceasuri elegante și cravate. La nivelul textului, limbajul este unul specializat, relevă complexitatea cunoștințelor pe care le posedă. În urma analizei interviurilor video și a emisiunilor la care a luat parte, stilul de vorbire este unul calm, clar, coerent, cald. El este deschis întrebărilor, păstrând o urmă de seriozitate și dorind sincer să își transmită cunoștințele. La fel, în spațiul lui virtual, pe blogul personal, Marius Ghenea păstrează această coerență, având un limbaj descriptiv bogat. 8. Îmbunătățirea imaginii Având în vedere că a lipsit în ultimii ani de pe scena mediatică, având în vedere că brandul personal a avut de suferit în urma divorțului și a destrămării familiei sale, este necesară o campanie de imagine. În urma acesteia, Marius Ghenea își va recăpăta statutul oarecum estompat în ultima vreme, de om de afaceri serios, implicat, de mentor care oferă din învățăturile acumulate de-a lungul timpului și celor aflați la început de drum. 